
Për krijimin e komitetit ndërsektorial, për zbatimin e planit kombëtar të veprimit për mjedisin

Në mbështetje të nenit 100 të Kushtetutës dhe të nenit 76, të ligjit nr.8934, datë 5.9.2002, “Për mbrojtjen e mjedisit”, me propozimin e ministrit të Mjedisit Këshilli i Ministrave

V E N D O S i:

1.Krijimin e Komitetit Ndërsektorial, për bashkërendimin e angazhimeve të ministrive dhe të institucioneve të tjera qendrore, për zbatimin e Planit Kombëtar të veprimit për Mjedisin.
2.Komiteti Ndërsektorial të kryesohet nga Kryeministri dhe në përbërje të ketë:

	- ministrin e Mjedisit
	Nënkryetar

	- ministrin e Financave
	anëtar

	- ministrin e Bujqësisë dhe të Ushqimit
	anëtar

	- ministrin e Industrisë dhe të Energjetikës
	anëtar

	- ministrin e Rregullimit të Territorit dhe të Turizmit
	anëtar

	- nënkryetarin e Akademisë së Shkencave
	anëtar

	- zëvendësministrin e Ekonomisë
	anëtar

	- zëvendësministrin e Pushtetit Vendor dhe të Decentralizimit
	anëtar

	- zëvendësministrin e Transportit dhe të Telekomunikacionit
	anëtar

	- zëvendësministrin e Shëndetësisë
	anëtar

	- zëvendësministrin e Kulturës, Rinisë dhe Sporteve
	anëtar

	- zëvendësministrin e Rendit Publik
	anëtar

	- drejtorin e INSTAT-it
	anëtar

	- zëvendësministrin e Mjedisit
	sekretar



Ftohen të marrin pjesë përfaqësues nga OJF-të e mjedisit dhe nga organizatat profesionale të biznesit.
Ky vendim hyn në fuqi pas botimit në Fletoren Zyrtare.

